b'\n_START_ARTICLE_\nGuericke (m\xc3\xa5nekrater)\n_START_SECTION_\nOmgivelser\n_START_PARAGRAPH_\nGuerickekrateret ligger i den nordlige del af Mare Nubium. Mod nord-nordvest ligger det store Fra Mauro-krater og de sammensluttede kratere Parry og Bonpland. Mod \xc3\xb8st ligger Kundtkrateret og Davykrateret.\n_START_SECTION_\nKarakteristika\n_START_PARAGRAPH_\nGuerickes tilbagev\xc3\xa6rende rand er nedslidt, ramt af nedslag og delvis oversv\xc3\xb8mmet af den basaltiske lava, som d\xc3\xa6kker kraterbunden. Kraterv\xc3\xa6ggene er kun lidt mere end en cirkul\xc3\xa6r r\xc3\xa6kke h\xc3\xb8jderygge, som slutter sig til h\xc3\xb8jder, der str\xc3\xa6kker sig mod nord, nordvest og syd. Den oversv\xc3\xb8mmede kraterrest Guericke F er forbundet med randens sydvestlige yderside. Bunden har nogle f\xc3\xa5 og sm\xc3\xa5 h\xc3\xb8jdedrag i den ellers n\xc3\xa6sten flade overflade og i den sydvestlige del findes to sm\xc3\xa5kratere.'